آوروپا یاشلانیرکن تورکیه گنج اها‌لی‌سی ایله دقت چکیر.
آوروپا ایستاتیستیک اوفی‌سی‌نین (EUROSTAT) معلومات‌لارینا گؤره، قاره ده تکنولوژی اینکیشاف ائدیر، لاکین اها‌لی یاش‌لانیر.
آوروپانین اها‌لی‌سی‌نین ان چوخ قوجالان اؤلکه‌سی آلمانیا‌دیر.
آوروپا بیرلیگی-نین لوکوموتیوی اولا‌راق تانینان اؤلکه‌ده اورتا یاش 45، یاش‌لی اها‌لی‌نین نیسبتی ایسه 5.4% دیر.
آلمانیانی ایتالیا تعقیب ائدیر.
بو اؤلکه‌ده اورتا یاش 43.8، یاش‌لی اها‌لی‌نین نیسبتی 6.1%-دیر.
ایتالیا‌دان سونرا گلن یونانیستاندا ایسه اورتا یاش 42-دن چوخ‌دور، یاش‌لی اها‌لی‌نین نیسبتی 5.2%-دیر.
یاش‌لی اها‌لی سیراسیندا دؤردونجو یئرده اطریش، بئشینجی یئرده فینلاندیا‌دیر.
هر ایکی‌سینده اورتا یاش 40-دان چوخ‌دور.
فرانسا، هلند، بلژیک، دانیمارکا، لهستان، بولقاریستان و ماجاریستان دا اورتا یاش 40-دان چوخ اولان اؤلکه‌لر آراسیندا‌دیر.
اینگیلتره‌ده اورتا یاش 39.8-دیر.
تورکیه ایسه گنج اها‌لی‌نین ان چوخ اولدوغو اؤلکه اولا‌راق دقت چکیر.
اورتا یاش 29.7 اولان تورکیه‌ده یاش‌لی اها‌لی‌نین نیسبتی 1.4 فایزدیر.
EUROSTAT -ین معلوماتینا گؤره، آوروپا بیرلیگی اؤلکه‌لرینده یاشی 80-دن چوخ اولان‌لارین سایی 27 میلیونو کئچیب.
